CELEX: E2007J0003
Language: sl
Date: 2007-12-14 00:00:00
Title: Sodba Sodišča z dne 14. decembra 2007 v zadevi E-3/07 – Nadzorni organ Efte proti Republiki Islandiji (Neizpolnitev obveznosti s strani pogodbenice – Direktiva 2002/88/ES Evropskega parlamenta in Sveta o ukrepih proti plinastim in trdnim onesnaževalom iz motorjev z notranjim zgorevanjem, namenjenih za vgradnjo v necestno mobilno mehanizacijo)

8.5.2008   
            
            
               SL
            
            
               Uradni list Evropske unije
            
            
               C 113/13
            
         
      SODBA SODIŠČA
   
   z dne 14. decembra 2007
   v zadevi E-3/07
   Nadzorni organ Efte proti Republiki Islandiji
   
      (Neizpolnitev obveznosti s strani pogodbenice – Direktiva 2002/88/ES Evropskega parlamenta in Sveta o ukrepih proti plinastim in trdnim onesnaževalom iz motorjev z notranjim zgorevanjem, namenjenih za vgradnjo v necestno mobilno mehanizacijo)
   
   (2008/C 113/10)
   V zadevi E-3/07, Nadzorni organ Efte proti Republiki Islandiji – Zahtevek za ugotovitev, da Republika Islandija s tem, ko ni v predpisanem roku sprejela ali obvestila Nadzornega organa Efte o sprejetju ukrepov, potrebnih za izvajanje akta, navedenega v drugi alinei točke 1a poglavja XXIV Priloge II k Sporazumu EGP, tj. Direktive 2002/88/ES Evropskega parlamenta in Sveta o spremembi Direktive 97/68/ES, kakor je bil prilagojen Sporazumu EGP s Protokolom 1 k Sporazumu, ni izpolnila svojih obveznosti v skladu s členom 2 tega akta in členom 7 Sporazuma EGP, je Sodišče v sestavi: Carl Baudenbacher, predsednik, Henrik Bull, sodnik poročevalec, in Thorgeir Örlygsson, sodnik, dne 14. decembra 2007 razglasilo sodbo, katere izrek se glasi:
   
               1.
            
            
               Republika Islandija s tem, ko ni v predpisanem roku sprejela potrebnih ukrepov za izvajanje akta, navedenega v drugi alinei točke 1a poglavja XXIV Priloge II k Sporazumu EGP, tj. Direktive 2002/88/ES Evropskega parlamenta in Sveta z dne 9. decembra 2002 o spremembi Direktive 97/68/ES o približevanju zakonodaje držav članic o ukrepih proti plinastim in trdnim onesnaževalom iz motorjev z notranjim zgorevanjem, namenjenih za vgradnjo v necestno mobilno mehanizacijo, kakor je bil prilagojen Sporazumu EGP s Protokolom 1 k Sporazumu, ni izpolnila svojih obveznosti v skladu s členom 2 tega akta in členom 7 Sporazuma EGP.
            
         
               2.
            
            
               Republiki Islandiji se naloži plačilo stroškov postopka.